Zainab Boladale

Is láithreoir teilifíse, gníomhaí Gaeilge agus file Éireannach í Zainab Boladale. Ba í an chéad bhean ón Nigéir a d’oibrigh i seomra nuachta RTÉ.

 Gairm 
Fuair Boladale a céad phost mar iriseoir san Irish Independent in 2017. Ina dhiaidh sin chuaigh sí ag obair mar dhuine de láithreoirí an chláir leanaí news2day ar Theilifís RTÉ  – an chéad duine d’oidhreacht na hAfraice a bheith ina príomhláithreoir nuachta ar RTÉ. D’fhan sí ar an seó sin ó 2017 go 2019, agus in 2019 bhog sí go Nationwide.

Tá Boladale tar éis labhairt faoi na drochíde ciníoch a fuair sí tar éis di post a fháil in RTÉ. Tháinig a lán den mhaslú trí chainéal YouTube. D’iarr RTÉ go ndéanfaí a leithéid a chosc, agus cuireadh an cainéal as feidhm tar éis na dtuairiscí a rinneadh ar chás Boladale.

Bhí Boladale ar dhuine de na príomhchainteoirí ag an ócáid Beyond Representation i Meán Fómhair 2019, gluaiseacht a bhunaigh sí in éineacht le Jess agus Ola Majekodunmi. Is í Boladale údar Braids Take a Day agus tá sí tar éis bheith mar bhean an tí ag ócáid 'mic oscailte' dátheangach de chuid Áras Scríbhneoirí na hÉireann le scríbhneoirí Gaeilge.

 Saol pearsanta 
Rugadh Boladale in Lagos sa Nigéir. Nuair a bhí sí ceithre bliana d'aois, bhog sí go hInis, Contae an Chláir, Éire lena máthair agus le daoine eile den chlann. Tá deartháir agus deirfiúr aici atá níos óige ná í. D’fhreastail sí ar Scoil Chríost Rí sa Chloch Liath agus ar Ghaelcholáiste an Chláir in Inis. Bhain sí céim BA amach san Iriseoireacht ó Ollscoil Chathair Bhaile Átha Cliath in 2017. Bhuaigh sí Iriseoir na Bliana i nDuaiseanna Hibrideacha Ollscoil Chathair Bhaile Átha Cliath in 2017

 Tagairtí 

Catagóir:Láithreoirí teilifíse Éireannacha
Catagóir:Iriseoirí Éireannacha
Catagóir:Láithreoirí teilifíse Éireannacha
Catagóir:Lucht RTÉ
Catagóir:Craoltóirí Éireannacha
Catagóir:Daoine as Contae an Chláir
Catagóir:Mná Éireannacha
Catagóir:Daoine Nigéaracha
Catagóir:Gaeilgeoirí
Catagóir:Gníomhaithe Gaeilge
Catagóir:Gníomhaithe Éireannacha
Catagóir:Alumni Ollscoil Chathair Átha Cliath
Catagóir:Daoine beo